*Վիքիպեդիայում կան հոդվածներ Սահակյան ազգանունով այլ մարդկանց մասին։*
 Անվան այլ կիրառումների համար տե՛ս՝ Դավիթ Սահակյան (այլ կիրառումներ)

**Դավիթ Սարգիսի Սահակյան** (մարտի 11, 1974(1974-03-11), Երևան, Հայկական ԽՍՀ, ԽՍՀՄ), հավաստագրված դասընթացավար, «Այբ» դպրոցի գործադիր տնօրեն, «Դիլիջանի կենտրոնական դպրոց» կրթական հիմնադրամի հոգաբարձուների խորհրդի անդամ, Հայաստանի կրթության և գիտության նախկին փոխնախարար։

Դավիթ Սահակյանն ավելի քան տասը դասընթացների ու ծրագրերի հեղինակ է մենեջմենթի, ծրագրերի ղեկավարման, ձեռնարկատիրության ոլորտներում։ Վարել է մի քանի հարյուր դասընթաց, ղեկավարել՝ մի քանի տասնյակ խորհրդատվական նախագծեր։

Երիտասարդ տարիներ, կրթություն
-----------------------------

Դավիթ Սահակյանը ծնվել է 1974 թ. մարտի 11-ին Երևան քաղաքում։ Ավարտել է Երևանի պետական համալսարանին առընթեր Ա. Շահինյանի անվան ֆիզիկամաթեմատիկական հատուկ դպրոցը, ապա՝ Երևանի ճարտարապետաշինարարական ինստիտուտը՝ «Տնտեսագիտություն և շինարարության կառավարում» մասնագիտությամբ։ Պաշտպանել է մենեջմենթի գծով մագիստրոսական ատենախոսություն Հայաստանի ազգային պոլիտեխնիկական համալսարանում։ Ավարտել է Մեծ Բրիտանիայի Բաց համալսարանի դասընթացները՝ ստանալով մենեջերի հավաստագիր։

Աշխատանքային գործունեություն
----------------------------

2001 թ. հիմնել է «Training and Development» («T&D») խորհրդատվական ընկերությունը։

2006 թ.-ից կանգնած է «Այբ» կրթական հիմնադրամի ստեղծման ակունքներում, եղել է հիմնադրամի ծրագրերի տնօրեն, ղեկավարել «Այբ» ավագ դպրոցի ստեղծման ծրագիրը։

2009 -2016 թթ. եղել է «Այբ» կրթական հիմնադրամի գործադիր տնօրենը։

2011-2014 թթ. համատեղել է նաև «Այբ» դպրոցի գործադիր տնօրենի պաշտոնը։

2016 թ․ ՀՀ վարչապետի դեկտեմբերի 8-ի 1165-Ա որոշմամբ նշանակվել է ՀՀ կրթության և գիտության նախարարի տեղակալի պաշտոնում։ Սեփական դիմումի համաձայն 2018 թվականի մայիսի 3-ին ազատվել է զբաղեցրած պաշտոնից։

2018 թվանանից հանդիսանում է «Այբ» դպրոցի գործառնական տնօրեն։

«Այբ» դպրոցի ՀԽ 2020 թվականի օգոստոսի 14-ի որոշմամբ նշանակվել է «Այբ» դպրոցի գործադիր տնօրեն։

Հանսիսացել է «Այբ» դպրոցի հոգաբարձուների խորհրդի և Մոնթե Մելքոնյանի անվան ռազմամարզական վարժարանի հոգաբարձուների խորհրդի անդամ։ Հանդիսանում է «Դիլիջանի կենտրոնական դպրոց» կրթական հիմնադրամի հոգաբարձուների խորհրդի նախագահ։

Անձնական կյանք
--------------

Դավիթ Սահակյանն ամուսնացած է, ունի 2 երեխա։

Ծանոթագրություններ
------------------

1. ↑  «Մեծ Բրիտանիայի Բաց համալսարան».
2. ↑  «ՀՀ վարչապետի որոշումը Դավիթ Սահակյանին ՀՀ կրթության և գիտության նախարարի տեղակալի պաշտոնում նշանակման մասին». Արխիվացված է օրիգինալից 2021 թ․ փետրվարի 26-ին.
3. ↑  «Դավիթ Սահակյանն ազատվել է ԿԳ փոխնախարարի պաշտոնից». *armenpress.am*. Վերցված է 2019 թ․ մարտի 28-ին.
4. ↑  ««Այբ» կրթական հանգույց հիմնադրամի հոգաբարձուների խորհուրդ».
5. ↑  ««Դիլիջանի կենտրոնական դպրոց» կրթական հիմնադրամի հոգաբարձուների խորհուրդ». Արխիվացված է օրիգինալից 2017 թ․ հունիսի 28-ին.

Արտաքին հղումներ
----------------

* Հարցազրույց «Մեդիամաքս» լրատվական գործակալությանը, «Այբ» դպրոց. «Փնտրում ենք երեխաների, ովքեր փորձում են անել ավելին, քան պահանջվում է»
* Հարցազրույց Հայաստանի հանրային ռադիոյին
* Հարցազրույց Բուն TV-ին, «Այբ» կրթահամալիր. Դավիթ Սահակյան
* Հարցազրույց Հայաստանի հանրային հեռուստաընկերությանը, Դավիթ Սահակյան
* Հարցազրույց «Մեդիամաքս» լրատվական գործակալությանը, Դավիթ Սահակյան. «Արարատյան բակալավրիատը» նոր սերունդ է կերտելու: